stanford-oval/wikipedia huggingface dataset:
ברוס ספרינגסטין
קריירה > 1999–2007: הצלחה מחודשת

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
לאחר סיבוב הופעות אקוסטי ומנוחה קצרה, התאחד ברוס עם להקת האי סטריט בשנת 1999, ואלה יצאו לסיבוב הופעות משותף ששיאו היה ב-14 לילות רצופים במדיסון סקוור גארדן בניו יורק. לראשונה בתולדות הלהקה צולמו ההופעות האחרונות במלואן ויצאו בפורמט DVD.
בשנת 2002 הוציא ספרינגסטין את האלבום "The Rising", שהושפע ברובו ממתקפת הטרור של ה-11 בספטמבר על ארצות הברית ומאסון מגדלי התאומים. לאלבום זה, שהוקלט יחד עם ה-E Street Band נלווה סיבוב הופעות ובו הופיעה הלהקה לראשונה בניו זילנד. ההופעה בברצלונה מסיבוב הופעות זה יצאה גם היא בפורמט DVD, וסיבוב הופעות זה נחתם בשלושה לילות ב-Shea Stadium בניו יורק.
בשנת 2005, הוציא ברוס את האלבום "Devils and Dust", ובשנת 2006, לאחר שהיה מעורב פוליטית לראשונה בחייו, הוציא את האלבום "We shall overcome: The Seeger sessions", ובו עיבודים מחודשים לשירי עם אמריקאים. בשנת 2007 הוציא ספרינגסטין את האלבום "Magic".
קריירה > 2008–2011: אירועים מוזיקליים מיוחדים

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
בשנת 2008, נבחר ספרינגסטין לאחד מ-"100 האנשים המשפיעים בעולם" בדירוג של המגזין "טיים".
ב-11 בינואר 2009, זכה ספרינגסטין פעם נוספת בפרס גלובוס הזהב לשיר הטוב ביותר. שירו "המתאבק"(אנ'), נכלל בפסקול הסרט בעל אותו השם, בבימויו של דארן ארונופסקי. במהלך הופעתו בטקס, ביצע ספרינגסטין את השיר.
ב-18 בינואר 2009, השתתף ספרינגסטין בטקס ההכתרה של הנשיא אובמה שהתקיים בסמוך לאנדרטת לינקולן שבוושינגטון (אנ').
ב-27 בינואר 2009, יצא אלבום האולפן ה-19 של ספרינגסטין "Working on a Dream". האלבום, אשר זכה להצלחה מסחרית ולשבחי המבקרים, כלל 12 שירים, בהם "המתאבק" זוכה פרס גלובוס הזהב ושיר הנושא של האלבום, אשר גרסה אקוסטית שלו בוצעה על ידי ספרינגסטין בעצרת בחירות של הנשיא אובמה שנערכה באוהיו.
ב-1 בפברואר 2009, הופיע ספרינגסטין במחצית משחק הסופרבול ה-43 שנערך בטמפה שבפלורידה. מספר ימים לפני המשחק, קיים ספרינגסטין באופן חריג מסיבת עיתונאים בה הבטיח כי הופעתו במשחק תהיה "מסיבה של 12 דקות". במסגרת ההופעה יחד עם "האי סטריט בנד" וההרכב "מיאמי הורנס" ביצע ספרינגסטין גרסאות מקוצרות של מספר משיריו, בהם "Born to Run", "Working on a Dream", ו-"Glory Days", אשר כולל במקור התייחסויות לעולם הבייסבול, אך מילותיו שונו במקצת, תוך התייחסות לעולם הפוטבול.
ב-7 באוקטובר 2010, יצא בארצות הברית הסרט התיעודי "ההבטחה" ("The promise"), שעוסק בהליך יצירת האלבום הנושא את אותו שם, שיצא בשנת 2010. בסרט נכללים צילומים שלא נראו מעולם על הקלטות האלבום ושיחות עם ספרינגסטין והאי סטריט בנד.
ב-11 באפריל 2014, נכנסה האי סטריט בנד להיכל התהילה של הרוקנרול בטקס שנערך ב"ברקליס סנטר" שבברוקלין ניו יורק. במעמד ההכרזה, הציג ספרינגסטין את חברי הלהקה תוך שהוא מזכיר נגנים שניגנו בהרכב לאורך השנים, בהם סטיבן ואן זנדט, אותו הגדיר כ"שותפי לקומדיה על הבמה, ואח שלי בדם" ואת נגן הסקסופון המנוח קלרנס קלמונס אותה כינה "הקול והנשמה של האיש הגדול". כמו כן פירגן ספרינגסטין ללהקה בציינו כי "האי סטריט בנד יותר גדולים ומוכשרים ממני". לאחר ההכרזה ביצעו ספרינגסטין והלהקה שלושה שירים, בהם “The River" ואת "The E Street Shuffle".
קריירה > 2012–2014: האלבומים Wrecking Ball ו-High Hopes

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
ב-5 במרץ 2012, הוציא ספרינגסטין את האלבום "Wrecking Ball", אשר נבחר לאלבום השנה לפי דירוג של מגזין ה"רולינג סטון". ביחד עם הסינגל הראשון מתוכו "We Take Care of Our Own", היה מועמד ספרינגסטין לשלושה פרסי גראמי באותה שנה.
ב-14 בינואר 2014, יצא אלבום האולפן ה-18 של ספרינגסטין "High Hopes".
בשנת 2014 שיחק בעונתה השלישית של סדרת הפשע הנורווגית "ליליהאמר" אשר שודרה ברשת הטלוויזיה הנורווגית NRK1 ובנטפליקס. בסדרה הוא גילם את ג'וזף טגליאנו, אחיו הגדול של פרנק (סטיבן ואן זאנדט) שהוא קברן ורוצח שכיר בדימוס.
קריירה > 2015 – היום

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
בהופעה שנערכה ב-31 באוגוסט 2016 במזרח רד'רפורד שבניו ג'רזי, ניגנו ספרינגסטין והאי סטריט בנד במשך 4 שעות ודקה, ובכך שברו את השיא למשך הופעת הרוק/פופ הארוכה ביותר אי פעם בארצות הברית. אף השיא הקודם, שעמד על זמן של 3 שעות ו-59 דקות ונקבע שישה ימים קודם לכך, היה שייך לספרינגסטין והלהקה.
בספטמבר 2016, יצאה אוטוביוגרפיה של ספרינגסטין בשם "Born to run", הסוקרת את סיפור חייו.
באוקטובר-נובמבר 2017 החל ספרינגסטין להעלות את המופע Springsteen on Broadway(אנ') בתיאטרון Walter Kerr בברודוויי, ניו-יורק. במופע מספר ספרינגסטין את תולדות חייו ומשלב שירים (בביצוע מינימליסטי עם גיטרה ופסנתר), סיפורים וקטעי קריאה מתוך "Born to run". הצלחת המופע תרמה להארכתו בחודש נוסף ב-2017 ולסבב שני בין מרץ לדצמבר 2018. ב-10 ביוני 2018 זכה המופע בפרס טוני מיוחד. ב-14 בדצמבר 2018 ראה אור תקליט שהוקלט ונערך מן ההופעות ב-17 וב-18 ביולי אותה שנה וב-16 בדצמבר שודר לראשונה ברשת Netflix סרט תעודי המתעד הופעות אלה.
בספטמבר 2023, ספרינגסטין דחה את הופעותיו באותו החודש עקב מחלת כיב עיכולי, ומאוחר יותר החליט לדחות את כל ההופעות שנותרו לשנת 2023. סטיבן ואן זאנדט, גיטריסט להקת E Street Band, סיפק עדכון על מצבו של ספרינגסטין במהלך טקס החניכה להיכל התהילה של הרוק אנד רול ב-2023. הוא הזכיר שספרינגסטין נמצא ב"כושר מצוין". סיבוב ההופעות של E Street Band, שנדחה עקב מצבו של ספרינגסטין, צפוי להתחדש ב-19 במרץ 2024. בנוסף, הלהקה הכריזה על סיבוב הופעות אירופאי עם 22 מופעים החל ממאי 2024. ספרינגסטין פתח את סיבוב ההופעות באירופה ב-5 במאי 2024 ב-Cardiff Wales. ב-22 במאי הופיע ב-Sunderland England תחת גשם שוטף. בעקבות כך חלה ספרינגסטין וביטל ארבע הופעות במרסיי, פראג ומילאנו. ב-12 ביוני חזר להופיע ב-Madrid וסיבוב ההופעות האירופאי התנהל כמתוכנן עד להופעה האחרונה ב-27 ביולי ב-Wembley London.
השפעה תרבותית

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
ברוס נחשב אחד מעמודי התווך של המוזיקה האמריקאית, והוא סמל מוצהר של תרבות זו. שיריו של ברוס נלמדים באוניברסיטאות ברחבי ארצות הברית בשיעורי היסטוריה – בנושא של למידת ההיסטוריה האמריקאית דרך שיריו.
דעות פוליטיות ואקטיביזם

ספריגסטין תמך בברק אובמה במהלך הקמפיין לנשיאות ארצות הברית ב-2008. הוא הופיע במספר עצרות בחירות של אובמה במהלך אותה שנה. ב-2012 שוב השתתף בקמפיין של אובמה, למרות שהודיע תחילה שלא יהיה פעיל במערכת בחירות זו.
ספרינגסטיין תומך בזכיות להט"בים ודיבר באופן פומבי על תמיכתו בנישואים גאים.
הוא מבקר חריף של דונלד טראמפ במהלך כל תקופת נשיאותו הראשונה. באוקטובר 2019, ספרינגסטין אמר ש"טראמפ לא מבין מה זה להיות אמריקאי". ביוני 2020 הוא קרא לטראמפ "סכנה לדמוקרטיה". ב-3 באוקטובר 2024, ספרינגסטין הודיע על תמיכתו בסגנית הנשיא קאמלה האריס למירוץ לנשיאות ארצות הברית ב-2024.
חייו האישיים

בשנת 1985 ברוס נשא לאישה את השחקנית-דוגמנית ג׳וליאן פיליפס, ממנה התגרש כעבור ארבע שנים. בשנת 1991 הוא נשא לאישה את פטי סקיאלפה, ממנה נולדו לו שלושת ילדיו: אוון ג'יימס ספרינגסטין, אלופת קפיצות הראווה לעתיד ג'סיקה ריי ספרינגסטין וסמואל ריאן ספרינגסטין. משנת 1990, המשפחה מתגוררת בקולטס נק(אנ') ניו ג'רזי, אך בעלת בתים ברחבי ארצות הברית כולה.
ברוס ספרינגסטין ידוע כתומך של המפלגה הדמוקרטית, והופיע עם הנשיא ברק אובמה במהלך כנסי הבחירות לנשיאות ב-2012. ב-2016 העניק לו אובמה את מדליית החירות הנשיאותית, עיטור הכבוד הגבוה במדינה. באוקטובר 2024 ספרינגסטין הביע את תמיכתו בקמלה האריס לנשיאות ארצות הברית. בסרטון ההצהרה אמר ספרינגסטין כי ארצות הברית מעולם לא הייתה כה מחולקת פוליטית, רוחנית ורגשית מאז מלחמת האזרחים. ספרינגסטין ציין כי "דונלד טראמפ הוא המועמד המסוכן ביותר לנשיאות בתקופת חיי", בשל זלזולו בחוקה, בדמוקרטיה, בחוק ובמעבר השלטוני השקט.
דיסקוגרפיה > אלבומי אולפן

1973: Greetings from Asbury Park, N.J.
1973: The Wild, the Innocent and the E Street Shuffle
1975: Born to Run
1978: Darkness on the Edge of Town
1980: The River
1982: Nebraska
1984: Born in the U.S.A.
1987: Tunnel of Love
1992: Human Touch
1992: Lucky Town
1995: The Ghost of Tom Joad
2002: The Rising
2005: Devils & Dust
2006: We Shall Overcome: The Seeger Sessions
2007: Magic
2009: Working on a Dream
2012: Wrecking Ball
2014: High Hopes
2015: The Ties That Bind: The River Collection
2018: Springsteen on Broadway
2019: Western Stars
2020: Letter to You
2022: Only the Strong Survive
פרסים ומועמדויות

| שנה | ארגון | קטגוריה | פרויקט | תוצאה | מקור |
| --- | --- | --- | --- | --- | --- |
| 2024 | פרס גראמי | אלבום הפופ העממי הטוב ביותר | Only the Strong Survive | מועמדות |  |
|  | פרס המוזיקה של בילבורד | אמן סיבוב ההופעות המוביל – רוק | ברוס ספרינגסטין (עם E Street Band) | מועמדות |  |
שגרירות ירדן בישראל

תבנית:נציגות דיפלומטית
שגרירות ירדן בישראל היא הנציגות הדיפלומטית הגבוהה יותר של הממלכה האשמית של ירדן בישראל. השגרירות ממוקמת ברמת גן. רסאן אל-מג'אלי  מכהן בתפקיד השגריר מאז 2018.
לצד השגרירות, מחזיקה ירדן במשרד קישור לרשות הפלסטינית ברמאללה.
היסטוריה

ממלכת ירדן הקימה קונסוליה בירושלים לאחר עצמאותה ב-1946. הקונסוליה, שמוקמה בקטמון, נפלה לידי ישראל במלחמת העצמאות.
ישראל וירדן חולקות היסטוריה ארוכה, אך לא נוצרו יחסים רשמיים בין המדינות עד לאחר הסכמי אוסלו בין ישראל לאש"ף ב-1994. ב־26 באוקטובר 1994 נחתם הסכם השלום בין ישראל לירדן בטקס במעבר ערבה.
עם פריצת האינתיפאדה השנייה נמנעה ירדן מלשגר את שגרירה החדש לישראל, והוא הגיע רק בתחילת 2005 (לקראת ההתנתקות).
ב-29 באוקטובר 2019, לאחר מעצרם המנהלי בישראל של שני אזרחי ירדן, הוחזר השגריר הירדני לארצו להתייעצויות.
ב-17 בינואר 2023 מנע שוטר משגריר ירדן בישראל לבקר בהר הבית.
רשימת השגרירים

מרואן מועשר
עומר ריפאי
מערוף אל-בח'ית
עלי אל-אייד
וליד עוביידאת
רסאן אל-מג'אלי, מכהן בתפקיד מ-2018.
הערות שוליים

↑  "وزارة الخارجية وشؤون المغتربين". נבדק ב-2020-10-15.
↑  "تعيين غسان المجالي سفيرا للأردن لدى إسرائيل". 2018-09-17. נבדק ב-2020-10-15.
↑  קונסול לעבר הירדן בארץ ישראל, הארץ, 22 באוגוסט 1946
↑  תיקי הקונסוליה העבר-ירדנית בירושלים, באתר קטלוג ארכיון המדינה
↑  ג'קי חוגי, אחרי הפוגה של 4 שנים: לירדן שוב יש שגריר בישראל, באתר nrg,‏ 20 בפברואר 2005
↑  בעקבות מעצר שני אזרחיה: ירדן מחזירה את השגריר בישראל להתייעצויות, באתר וואלה, 30 באוקטובר 2019
↑  אבירם בן מרדכי, תקרית דיפלומטית? שגריר ירדן בישראל לא הורשה לבקר בהר הבית - במשטרה יצאו בהבהרה, באתר עכשיו 14, ‏2023-01-17
↑  חיים גולדברג, ‏השגריר הירדני בישראל עוכב בכניסה להר הבית -  ונטש בזעם, באתר כיכר השבת, 17 בינואר 2023
תבנית:שגרירויות בישראל
בוק סרפינג

לוגו בוק סרפינג
בוק סרפינג (מאנגלית: BookSurfing) הוא מיזם חברתי-תרבותי בינלאומי, המפגיש בין אנשים המקריאים טקסטים ומשוחחים עליהם.
בכל מפגש משתתפים עד עשרה אנשים. מרבית המפגשים מתרחשים בבתים פרטיים, וחלקם בבתי קפה, בחנויות ספרים, בספריות, במוסדות דיור מוגן, בבתי מלון ועוד.
הרעיון צמח בישראל ביוני 2013, ומאז התפשט למדינות נוספות ובהן: קנדה, אוסטרליה, ארצות הברית, מקסיקו, אנגליה, אלבניה ועוד.
נכון ל-2018, התקיימו אלפי מפגשים ("סרפים") בהנחיית מאות מנחים ובהשתתפות אלפי אנשים, במאות מיקומים ובעשרות ערים בישראל ובחו"ל.
בכל מקום נשמרים אותם כללים בסיסיים: כל מפגש בוק סרפינג כולל מנחה, כ-7–8 משתתפים בממוצע, מתוכם לפחות אחד שעדיין לא היה בבוק סרפינג, ולפחות אדם אחד (ועל פי רוב יותר מאדם אחד) שאינו מוכר לשאר המשתתפים. כל משתתף מקריא טקסט. הטקסטים יכולים להיות מכל סוג, ללא מגבלה.
אטימולוגיה

הרעיון לשם "בוק סרפינג" הוא שילוב של מועדוני הקריאה השמרניים משם נלקחה הצורה - מפגשים אינטימיים מבוססי ספרים (על משקל Book Club‏(אנ')), יחד עם CouchSurfing, משם נלקח המפגש האקראי עם זרים.
החזון

מפגשי בוק סרפינג נועדו לקרב בין אנשים – באמצעות טקסטים, בלי לגבות כסף מהמשתתפים, ובאווירה ידידותית וקשובה. אנשים, בעלי נקודות מבט שונות על החיים, מביאים איתם טקסטים שקרובים לליבם, ופותחים צוהר לעולם שממנו באו. דרך החוויה הזאת, ניתן לשלב בטבעיות גם קבוצות מיעוט בחברה וקבוצות מוחלשות בחברה. אין מאחורי המפגשים כל אג'נדה פוליטית או דתית.
כמיזם דינמי, מאפשרים מפגשי הבוק סרפינג תגובה תרבותית וציבורית מהירה לאירועים, מיד עם התרחשותם. לדוגמה, עם פטירתו של עמוס עוז, הוצעו מפגשי סרפינג בנושא "עמוס עוז" בכל רחבי ישראל, ואף בחו"ל.
התפתחות המיזם

רעיון ה"בוק סרפינג" נהגה על ידי רז ספקטור, שנתן למיזם את שמו וכתב את חוקי הפורמט. ב-6 ביוני 2013 נערך מפגש הבוק סרפינג הראשון בתל אביב. במהלך השנה הראשונה נערכו כ-150 מפגשים, תחילה בתל אביב ובירושלים, ולאחר מכן באזור השרון, בגליל העליון, חיפה והקריות וערים נוספות בישראל.
נכון ל-2018 מתקיימים בגוש דן והשרון כ־15 - 20 מעגלי סרף מדי חודש, ובשאר ישראל כ־20 - 25 מעגלי סרף נוספים. בקבוצות האזוריות השונות בישראל כ-12,000 חברים.
תחילה נערכו המפגשים במרחבים ציבוריים, כגון בתי קפה וחנויות ספרים, ובהדרגה עברו לבתים פרטיים של המשתתפים. כמו כן, נערכים מפגשים גם בספריות עירוניות, מועדוני נוער, תיכונים, מוסדות דיור מוגן ועוד.
בזמן קיומו, הצליח בוק סרפינג להגיע לאוכלוסיות מגוונות ולהפגיש ביניהן. לדוגמה, התקיימו מפגשים בין רואים, עיוורים וכבדי ראייה במרכז מרש"ל, המציע חוגים לעיוורים בתל אביב, וכן מפגשים במועדונית של עמותת אנוש בירושלים ובתל אביב, במרכזי הצעירים של עמותת הלל וכו'.
סרפים התקיימו בחנויות של "סיפור חוזר" ברחבי הארץ. כמו כן, בהשראת בוק סרפינג, פיתח בית המדרש לציונות (מבית המכון לאסטרטגיה ציונית) אירועים חודשיים בשם "קריאה בתורות", כאשר שם הנושא קבוע מראש: ציונות.
עם הזמן, התרחבה פעילות בוק סרפינג למוסדות מארחים שונים. לדוגמה, מפגשי בוק סרפינג הפכו נוהג קבוע בכמה מסניפי הרשת "מגדלי הים התיכון" ובבתי אבות נוספים. רשת המלונות ישרוטל פרסמה ב-2018 סרפים כפעילות מומלצת לאורחי מלון, וכמה מספריות ישראל (למשל מדיטק חולון או ספריית גני תקווה) מארחים סרפים כפעילות קהילתית לבאי הספרייה. בפברואר 2019 מתוכנן להתקיים במרכז לטכנולוגיה חינוכית אירוע ייחודי של מעגלי סרף, שההשתתפות בהם תוצע לכל עובדי המרכז.
בבוק סרפינג השתתפו גם אנשי תרבות מזרמים שונים, כגון הסופרים ליאת רוטנר, יפה בן-כנען, יונתן פיין ויואב בלום, והמשוררות גילית חומסקי, ענבל אשל כהנסקי, יהודית דריגס ודפנה ערוד. אישי תרבות בולטים נוספים שהשתתפו בבוק סרפינג: בני ברבש, ענת בירן פרוסט, שפרה הורן, דן אריאלי, בועז כהן ועוד.
רוב המפגשים בישראל הם בשפה העברית, אך הדבר נתון לשינוי, ונערכו מפגשים בארץ גם בערבית, אנגלית וצרפתית.
כיום (2024) דף הפייסבוק של בוק סרפינג כולל כ-12,700חברים ועוקבים.
החל מינואר 2014 נערכו מפגשי בוק סרפינג גם במקסיקו. באפריל של אותה שנה, נערך המפגש הראשון בסיאטל. מאז נערכו מפגשי בוק סרפינג בכ-30 ערים מחוץ לישראל.
מאז קיץ 2016 קיימת עמותה, עמותת בוק סרפינג, ששמה לה למטרה להביא את בוק סרפינג, כמנהג חברתי חיובי ומקרב, לארצות רבות ולאוכלוסיות מגוונות ככל האפשר.
התפתחות המיזם > מפגשי יהודים-ערבים

עם מבצע צוק איתן בקיץ 2014 עלה הרעיון להשתמש במפגשים כדרך להכיר ולקרב בין אוכלוסיות שכמעט ואין ביניהן קשר למרות הקרבה הפיזית.
באוגוסט 2014 התקיימו מפגשים שהזמינו באופן מיוחד ערבים להשתתף בהם – באבו גוש, חיפה, טירה, באקה אל-גרבייה, מע'אר ועוד.
מהלך המפגשים

לכל אזור גאוגרפי יש רכז פעילות או "אדמין" משלו, שאחראי ליצירת איוונטים פייסבוקיים שמזמינים את הציבור להשתתף בסרפים. באיוונטים מצוין לרוב מיקום וזמן המפגש, האם יהיה לו סגנון מיוחד או נושא מרכזי ופרטים כמו נגישות, ענייני חנייה וכו'. בנוסף, יש סרפים שמתארגנים מחוץ לפייסבוק, דרך רשימות תפוצה בוואטסאפ ורשימות תפוצה בדואר האלקטרוני.
המפגש עצמו מתחיל בקריאת טקסט על ידי אחד המשתתפים שהתנדב לכך. לאחר הקריאה, מתנהל דיון שיכול להתפתח לכיוונים שונים אודות הטקסט, ולאחריו המקריא הראשון מעביר את הקריאה לאחד המשתתפים האחרים, לבחירתו, וכך הלאה.
ביום המחרת, נהוג שהמנחה מעלה את סיכום/פרוטוקול הפגישה בקבוצה בפייסבוק. המשתתפים בתגובתם מצרפים את שמות הקטעים שקראו, ורשמים מהמפגש.
מהלך המפגשים > חוקים וכללים

המפגשים נקבעים מראש, ולכל מפגש המשתתף מביא ומקריא טקסט שהוא משמעותי עבורו ויש לו מה לומר עליו. יש סרפים המוגדרים כבעלי נושא מסוים הידוע מראש למשתתפים. בין הנושאים שהיו: שקט, שואה, חירות, אוכל, תיאטרון, התחלות, אהבה, משפחה, הודו, יפן ועוד. לא לכל ה"סרפים" (מפגש בוק סרפינג מכונה "סרף") יש נושא. בחלקם, המשתתפים מוזמנים כאמור להביא כל טקסט שעולה על דעתם באופן חופשי ואקלקטי.
לבוק סרפינג יש כמה כללים מרכזיים שעוזרים לשמור על זהות בין המפגשים השונים ברחבי התבל:
לכל מפגש יש מנחה שמנווט את הדיון ושומר על אווירה המכבדת את המשתתפים.
לאור הניסיון המצטבר של המנחים, מספר המשתתפים המומלץ במפגש הוא 7–8.
כדי להרחיב כמה שיותר את מעגל המשתתפים, בכל מפגש יהיה לפחות משתתף אחד שעדיין לא היה במפגש בוק סרפינג.
כדי שלא ייווצרו קבוצות קבועות שיהפכו למועדונים סגורים, בכל מפגש צריך להיות נוכח לפחות אדם אחד שאינו מוכר לשאר המשתתפים.
כל אחד מהנוכחים בבוק סרפינג מקריא טקסט כלשהו שבחר, שמשמעותי עבורו.
מכיוון שההתמקדות היא בהקראה, הטקסטים לא נמצאים מול העיניים של כל המשתתפים. לכן כדי לשמור על מיקוד, הטקסטים המובאים מוגבלים באורכם לעמוד וחצי של ספר רגיל, כ־450 מילים.
הטקסט מובא בשפה אחידה עליה נקבע מראש (בישראל, לרוב, עברית).
מלבד מגבלות האורך והשפה, כל טקסט מתאים להקראה. הטקסט יכול להיות פרוזה, שירה, מכתב, קטע מעיתון, פתק על המקרר או כל טקסט אחר.
סיקור תקשורתי

סמדר רייספלד, בוק סרפינג: טקסטים ספרותיים מקרבים בין זרים גמורים, באתר הארץ, 13 בספטמבר 2014
סיון שדמון, תוכן גולשים - טרנד ה"בוק סרפינג" תופס תאוצה, ב"טיים אווט תל אביב", 6.3.2014
ריאיון עם רז ספקטור במסגרת "גיבורי רשת" - הטלוויזיה החינוכית
הטקסט הוא רק כרטיס כניסה - כתבה במוסף מקור ראשון
כתבה בנושא בוק סרפינג - בערוץ i24news
"בוק סרפינג" - המפגש הביתי שישנה את חייכם - כתבה מתוך nrg
ג'ני אלעזרי, חוויית גלישה: איך הפכו קבוצות הקריאה ללהיט החדש של רעננה?, באתר mynet‏ רעננה, 7 במאי 2018
הערות שוליים

↑  בוק סרף בנושא "עמוס עוז" בטורונטו
↑  מיכל ירון, בוק סרפינג: מפגשי קריאה מהכרמל כבשו את העולם, באתר חי-פה
↑  סיפור חוזר היא רשת חנויות ספרים משומשים המתופעלת כולה על ידי משתקמים בתחום בריאות הנפש.
↑  קחו את הספר לחופשה ביערות הכרמל, באתר ישרוטל
↑  עמותה מספר 58-062545-7, ברשם העמותות
↑  אמיר סומר, "בוק סרפינג": המפגש הביתי שישנה את חייכם, באתר nrg‏, 23 בנובמבר 2014
קולאז' מפגשי בוק סרפינג
הזמנה לסרף חינמי בספריית גני תקווה
מפגשי סרפינג ביום הבוק סרפינג העולמי, 2 ביוני 2018
מלטה באירוויזיון 2022

מלטה השתתפה באירוויזיון 2022 בטורינו, איטליה. אמה מוסקט נבחרה לנציגת מלטה בתוכנית "תחרות האירוויזיון של מלטה 2022", שם התחרתה עם השיר "Out of Sight". כללי הגמר הלאומי של מלטה אפשרו לאמן הזוכה לשנות את השיר הזוכה באופן חלקי או מלא בהסכמת המלחינים הזוכים, ב-14 במרץ 2022, הוכרז שמוסקט תשנה את שירה הנבחר. שירה החדש שאותו שרה באירוויזיון היה "I Am What I Am".
מלטה הוגרלה להתחרות בחצי הגמר השני של התחרות שהתקיים ב-12 במאי 2022. מלטה לא נבחרה להיות בין עשרת המועמדים המובילים של חצי הגמר השני ולכן לא העפילה לשלב הגמר. מאוחר יותר התברר כי מלטה הגיעה למקום ה-16 מתוך 18 המדינות אשר השתתפו בחצי הגמר עם 47 נקודות.
רקע

מלטה השתתפה בתחרות האירוויזיון שלושים ושלוש פעמים מאז כניסתה הראשונה ב-1971 לפני השתתפותה בתחרות 2022. מלטה התחרתה לזמן קצר באירוויזיון בשנות ה-70 לפני שפרשה לשש עשרה שנים. המדינה התחרתה בכל תחרות בין חזרתם ב-1991 ל-2022. המיקום הטוב ביותר של מלטה בתחרות עד כה הוא המקום השני, אותו היא השיגה בשתי הזדמנויות: בשנת 2002 ובשנת 2005.
רשת השידור הלאומית של מלטה (PBS), אישרו את כוונותיהם להשתתף בתחרות 2022 ב-21 ביוני 2021. מלטה השתמשה בפורמט מקומי של התוכנית אקס פקטור עבור השתתפותם ב-2019 ו-2020, מה שהביא לבחירת מבצע שקיבל לאחר מכן שיר שנבחר באופן פנימי להופיע באירוויזיון. עם זאת, PBS הודיעה שהם יבחרו את כניסתם לשנת 2022 באמצעות הליך בחירה ארצי, שיטה שהייתה בשימוש לאחרונה ב-2018.
לפני האירוויזיון

פרק זה טעון עריכה. אנא תרמו לוויקיפדיה . ייתכן שתמצאו פירוט בדף השיחה.
לפני האירוויזיון > תחרות האירוויזיון של מלטה 2022

"תחרות האירוויזיון של מלטה 2022" היה פורמט הגמר הלאומי שפותח על ידי PBS כדי לבחור את הרשומה המלטזית לאירוויזיון 2022. התחרות כללה שלושה מופעים שהתקיימו בין 17 ל-19 בפברואר 2022.
לפני האירוויזיון > תחרות האירוויזיון של מלטה 2022 > פוּרמָט

התחרות כללה עשרים שירים שהתחרו בחצי הגמר ב-17 בפברואר 2022, כאשר שישה-עשר המובילים העפילו להתחרות בגמר ב-19 בפברואר 2022. שישה שופטים העריכו את השירים במהלך ההופעות ולכל שופט היה חלק שווה בתוצאה הסופית. קבוצת ההצבעות השביעית הייתה תוצאות ההצבעה הפומבית בטלוויזיה והוכרזה לפני הגמר ב-19 בפברואר, שקלול היה שווה לקולות של שופט יחיד.
לפני האירוויזיון > תחרות האירוויזיון של מלטה 2022 > חצי גמר

חצי הגמר התקיים ב-17 בפברואר 2022.
| לצייר | אמן | שִׁיר | כותבי שירים | תוֹצָאָה |
| --- | --- | --- | --- | --- |
| 1 | איידן | " Ritmu " | איידן קסר, בובן אפוסטולוב | מִתקַדֵם |
| 2 | ג'ניס מנגיון | "צָבָא" | Cyprian Cassar, Mark Scicluna, Emil Calleja Bayliss | מִתקַדֵם |
| 3 | ניקול האמט | "לב של מאהב" | Cyprian Cassar, Joe Julian Farrugia | מִתקַדֵם |
| 4 | שרה בוניצ'י | "גן העדן" | איידן קסר | מִתקַדֵם |
| 5 | מארק אנתוני ברטולו | "רוֹגַע" | מארק אנתוני ברטולו | מִתקַדֵם |
| 6 | דניס | "יֶלֶד" | איידן קסר | מִתקַדֵם |
| 7 | ריצ'רד אדוארדס | "היי קטנה" | ריצ'רד מיקלף | מִתקַדֵם |
| 8 | פרנצ'סקה סקיבראס | "לעלות" | מארק סקיקלונה, אטיין מיקלף | הודח |
| 9 | מיריאנה קונטה | "תראה מה עשית עכשיו" | Cyprian Cassar, Matthew Mercieca | מִתקַדֵם |
| 10 | גיאדה | " Revelación " | איידן קסר | מִתקַדֵם |
| 11 | בקלאווה feat. ניקול | "אינדיגו חשמלי" | פיליפ ולה, ג'רארד ג'יימס בורג | מִתקַדֵם |
| 12 | דריק שמברי | "II" | קפריאן קסר, אמיל קאלה בייליס | הודח |
| 13 | נורברט | "כמה אתה מיוחד" | שון פאררוג'ה, נורברט בונדין, פיטר בורג | מִתקַדֵם |
| 14 | רקל | "עלייך" | איידן קסר | מִתקַדֵם |
| 15 | ג'סיקה גרך | "אפרודיזיאק" | פיליפ ולה, ג'רארד ג'יימס בורג | הודח |
| 16 | מאט בלסק | "תבוא" | מאט בלסק, דייוויד גרך | מִתקַדֵם |
| 17 | רייצ'ל לואל | "יונים לבנות" | אילבה פרסון, לינדה פרסון, פיטר פרודין, אמיל קאלה בייליס | הודח |
| 18 | ניקול אזופרדי | "לתוך האש" | פיטר בוסטרום, פר יונסון, מריקה לינדה, דימיטרי סטאסוס, נקטריוס טיראקיס | מִתקַדֵם |
| 19 | אמה מוסקט | "מחוץ לטווח ראייה" | אנטוניו קאפוטו, אמה מוסקט, גבריאל רוסי, לורנצו סנטרלי, מרקו סלבדרי | מִתקַדֵם |
| 20 | מלקולם פיזאני | "באנו בשביל אהבה" | Gaspare Incatasciato, Matthew Mercieca | הודח |
| 21 | אניה מגרי | "בושה" | Cyprian Cassar, Jodie Magri | מִתקַדֵם |
| 22 | ג'סיקה | "קָלֵידוֹסקוֹפּ" | פיליפ ולה, ג'רארד ג'יימס בורג | מִתקַדֵם |
לפני האירוויזיון > תחרות האירוויזיון של מלטה 2022 > גמר

הגמר התקיים ב-19 בפברואר 2022.לאחר שילוב ההצבעות של חבר השופטים וההצבעה הטלפונית, אמה מוסקט נבחרה כזוכה.
| לצייר | אמן | שִׁיר | חֶבֶר מוּשׁבַּעִים | הצבעה טלפונית | סך הכל | מקום |
| --- | --- | --- | --- | --- | --- | --- |
| 1 | בקלאווה feat. ניקול | "אינדיגו חשמלי" | 6 | 1 | 7 | 15 |
| 2 | נורברט | "כמה אתה מיוחד" | 30 | 4 | 34 | 4 |
| 3 | מאט בלסק | "תבוא" | 15 | 3 | 18 | 7 |
| 4 | גיאדה | " Revelación " | 7 | 1 | 8 | 13 |
| 5 | ג'סיקה | "קָלֵידוֹסקוֹפּ" | 0 | 1 | 1 | 17 |
| 6 | רקל | "עלייך" | 8 | 0 | 8 | 13 |
| 7 | ניקול האמט | "לב של מאהב" | 15 | 1 | 16 | 8 |
| 8 | מיריאנה קונטה | "תראה מה עשית עכשיו" | 27 | 1 | 28 | 6 |
| 9 | ניקול אזופרדי | "לתוך האש" | 31 | 5 | 36 | 3 |
| 10 | שרה בוניצ'י | "גן העדן" | 9 | 1 | 10 | 12 |
| 11 | אניה מגרי | "בושה" | 12 | 3 | 15 | 9 |
| 12 | דניס | "יֶלֶד" | 28 | 3 | 31 | 5 |
| 13 | אמה מוסקט | "מחוץ לטווח ראייה" | 72 | 20 | 92 | 1 |
| 14 | ג'ניס מנגיון | "צָבָא" | 6 | 1 | 7 | 15 |
| 15 | מארק אנתוני ברטולו | "רוֹגַע" | 10 | 1 | 11 | 11 |
| 16 | איידן | " Ritmu " | 60 | 12 | 72 | 2 |
| 17 | ריצ'רד אדוארדס | "היי קטנה" | 12 | 1 | 13 | 10 |
באירוויזיון

על פי חוקי האירוויזיון, כל האומות למעט המדינה המארחת ו"חמש הגדולות" (צרפת, גרמניה, איטליה, ספרד ובריטניה) נדרשות להעפיל מאחד משני חצאי הגמר על מנת להתמודד בגמר; עשר המדינות המובילות מכל חצי גמר עולות לגמר. ב-25 בינואר 2022 נערכה הגרלת הקצאה שהכניסה כל מדינה לאחד משני חצאי הגמר, וכן באיזו חצי מהמופע הם יופיעו. מלטה הוכנסה לחצי הגמר השני, שהתקיים ב-12 במאי 2022.
לאחר שפורסמו כל השירים המתחרים לתחרות של 2022, סדר השירים לחצי הגמר הוחלט על ידי מפיקי התוכניות ולא באמצעות הגרלה נוספת, כך ששירים דומים לא הוצבו זה ליד זה. מלטה הופיעה שישית, לאחר גאורגיה ולפני סן מרינו. ב-12 במאי 2022 ביצעה מוסקט את "I Am What I Am" על בימת חצי הגמר הראשון של אירוויזיון 2022. היא נכשלה בניסיון להעפיל לגמר התחרות, שהתקיים ב-14 במאי. לאחר התחרות התברר כי מיקומה בחצי הגמר היה 16 עם 47 נקודות.
הערות שוליים

↑  "Malta Country Profile". EBU. אורכב מ-המקור ב-16 ביולי 2014. נבדק ב-13 באוגוסט 2014. {{cite web}}:  (עזרה)
↑  Granger, Anthony (21 ביוני 2021). "Malta: Returning To Separate Selection For The Eurovision Song Contest". Eurovoix. ארכיון מ-27 ביולי 2021. נבדק ב-28 באוקטובר 2021. {{cite web}}:  (עזרה)
↑  Vautrey, Jonathan (15 באוקטובר 2021). "Off Again…On Again: Malta Eurovision Song Contest returns as the country's national selection for 2022". Wiwibloggs. ארכיון מ-28 באוקטובר 2021. נבדק ב-28 באוקטובר 2021. {{cite web}}:  (עזרה)
↑  Granger, Anthony (2022-02-06). "Malta: Running Order Draw Held For MESC 2022 Semi-Final". Eurovoix. ארכיון מ-23 באוגוסט 2022. נבדק ב-2022-02-07. {{cite web}}:  (עזרה)
↑  "Videos". Eurovision Song Malta. PBS. נבדק ב-2022-02-17 – via YouTube.
↑  Popescu, David (19 בפברואר 2022). "Malta: Turin is no longer "Out of Sight" for Emma Muscat!". ESCUnited (באנגלית אמריקאית). ארכיון מ-20 בפברואר 2022. נבדק ב-20 בפברואר 2022. {{cite web}}:  (עזרה)
↑  "Eurovision 2022: Which Semi-Final is your country performing in?". Eurovision.tv. EBU. 2022-01-25. אורכב מ-המקור ב-16 בינואר 2022. נבדק ב-2022-01-25. {{cite web}}:  (עזרה)
↑  Eurovision Song Contest 2022 Semi-Final running orders revealed!, Eurovision.tv, ‏2022-03-29 (באנגלית בריטית)
↑  Charlotte Jensen, Eurovision 2022: Semi-final 2 result – these are the lucky qualifiers, ‏12th May 2022